നമ്മുടെ നിയമമന്ത്രി നല്ലൊരു നര്ത്തകന് കൂടിയാണ്: ഗ്രാമീണര്ക്കൊപ്പം നൃത്തം വെയ്ക്കുന്ന റിജിജുവിന്റെ വീഡിയോ പങ്കുവെച്ച് പ്രധാനമന്ത്രി ന്യൂഡല്ഹി: അരുണാചല് പ്രദേശിലെ ഗ്രാമീണര്ക്കൊപ്പം നൃത്തം ചെയ്യുന്ന കേന്ദ്ര നിയമമന്ത്രി കിരണ് റിജിജുവിന്റെ വീഡിയോ പങ്കുവെച്ച് പ്രധാനമന്ത്രി നരേന്ദ്രമോദി. നമ്മുടെ നിയമമന്ത്രി നല്ലൊരു നര്ത്തകന് കൂടിയാണ് എന്നാണ് പ്രധാനമന്ത്രി വീഡിയോ പങ്കുവെച്ച് കുറിച്ചത്. വിവേകാനന്ദ കേന്ദ്ര വിദ്യാലയ പദ്ധതിയുടെ ഭാഗമായി അരുണാചല് പ്രദേശിലെത്തിയതായിരുന്നു കേന്ദ്രമന്ത്രി. അരുണാചലിലെ കസലാങ് എന്ന ഗ്രാമം സന്ദര്ശിച്ചപ്പോള് അവിടുത്തെ ജനങ്ങള് അദ്ദേഹത്തെ സ്വീകരിച്ചത് നാടന്പാട്ട് പാടിയും പരമ്ബരാഗത നൃത്തം ചെയ്തുമാണ്. ഇതിനിടെയാണ് മന്ത്രിയും അവിടത്തെ ജനങ്ങള്ക്കൊപ്പം കൂടിയത്. നൃത്ത വീഡിയോ മന്ത്രി ട്വിറ്ററില് പങ്കുവെച്ചതോടെ വൈറലായി. ഈ വീഡിയോയാണ് പ്രധാനമന്ത്രിയും ട്വീറ്റ് ചെയ്തത്. പ്രധാനമന്ത്രി ട്വിറ്ററില് കുറിച്ചത് ഇങ്ങനെ നമ്മുടെ നിയമമന്ത്രി കിരണ് റിജിജു നല്ലൊരു നര്ത്തകന് കൂടിയാണ്. അരുണാചലിലെ ജനങ്ങളുടെ വര്ണാഭമായ സംസ്കാരം കാണാനായതില് സന്തോഷം.